Diari Oficial de la Generalitat Valenciana


Sumari del DOGV 3470, del 09-04-1999 (1999/3089)

ORDRE de 31 de març de 1999, de la Conselleria de Cultura, Educació i Ciència, per la qual es determina el nombre de places, per especialitats, que poden ser ocupades de forma definitiva per funcionaris docents, per al curs 1999/2000, en els centres públics d'Educació Secundària, ensenyaments artístics i d'idiomes, dependents de la Conselleria de Cultura, Educació i Ciència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3470

Data del DOGV
:   09-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3089


Data del document
:   31-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

 Descriptors 

:   * ensenyament secundari
    * administració del personal
    * personal docent
    * personal
    * centre d'ensenyament
    * educació artística
    * ensenyament d'idiomes
    * concurs administratiu

ORDRE de 31 de març de 1999, de la Conselleria de Cultura, Educació i Ciència, per la qual es determina el nombre de places, per especialitats, que poden ser ocupades de forma definitiva per funcionaris docents, per al curs 1999/2000, en els centres públics d'Educació Secundària, ensenyaments artístics i d'idiomes, dependents de la Conselleria de Cultura, Educació i Ciència. [1999/X3089]
  
El Reial Decret 2.112/1998, de 2 d'octubre (BOE núm. 239, de 6 d'octubre), pel qual es regulen els concursos de trasllats d'àmbit nacional per a la provisió de places corresponents als cossos docents que impartisquen els ensenyaments establits en la Llei Orgànica d'Ordenació General del Sistema Educatiu, establix que les administracions oferiran en els concursos de trasllats que es convoquen les vacants que es determinen.
  
La Resolució de 6 de novembre de 1998 (DOGV núm. 3.374, de 17 de novembre), del director general de Personal de la Conselleria de Cultura, Educació i Ciència, per la qual es convoca concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional i dels cossos que impartixen ensenyaments artístics i d'idiomes, establix en la base tercera, que es publicarà la relació de places corresponents als cossos adés citats per al curs 1999/2000, ordenats per centres. Per tant, és procedent determinar el nombre de places per especialitats, que poden ser ocupades de forma definitiva per funcionaris docents per al curs 1999/2000 en els centres públics dependents de la Conselleria de Cultura, Educació i Ciència, i, en conseqüència,
  
ORDENE
  
Primer
  
En els centres de Educació Secundària hi haurà per al curs 1999/2000, i a l'efecte de concurs de trasllats, el nombre de places que poden ser ocupades de forma definitiva per funcionaris docents, que s'indica en l'annex 1 de la present ordre.
  
Segon
  
En les escoles oficials d'idiomes hi haurà per al curs 1999/2000, i a l'efecte de concurs de trasllats el nombre de places que poden ser ocupades de forma definitiva per funcionaris docents, que s'indica en l'annex 2 de la present ordre.
  
Tercer
  
En els conservatoris de Música, conservatoris de Dansa i Escola Superior d'Art Dramàtic hi haurà per al curs 1999/2000, i a l'efecte de concurs de trasllats, el nombre de places que poden ser ocupades de forma definitiva per funcionaris docents, que s'indica en l'annex 3 de la present ordre.
  
Quart
  
En les escoles d'Arts Aplicades i Oficis Artístics i a l'Escola de Ceràmica, hi haurà per al curs 1999/2000, i a l'efecte de concurs de trasllats, el nombre de places que poden ser ocupades de forma definitiva funcionaris docents, que s'indica en l'annex 4 de la present ordre.
  
DISPOSICIÓ ADDICIONAL
  
Del que s'establix en la present ordre, s'efectuarà el corresponent assentament en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta la Direcció General de Personal perquè determine entre les places enumerades en els annexos citats, les ocupades i les vacants, a l'efecte de concurs de trasllats.
  
Segona
  
Dita ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, podrà interposar-se recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació de l'ordre en el Diari Oficial de la Generalitat Valenciana. Tot això conformement als articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 31 de març de 1999
  
El conseller de Cultura, Educació i Ciència,